**OBRAZLOŽENJE**

**POLUGODIŠNJEG IZVJEŠTAJA O IZVRŠENJU PRORAČUNA DUBROVAČKO-NERETVANSKE ŽUPANIJE ZA 2025. GODINU**

**- PROGRAMSKE AKTIVNOSTI UPRAVNIH TIJELA -**

**RAZDJEL 101. UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

Sažetak djelokruga rada:

Upravni odjel za poslove Župana i Županijske skupštine obavlja upravne i stručne poslove koji se odnose na:

* + poslove u svezi sa stručnim i tehničkim pripremanjem i organiziranjem sjednica Županijske skupštine i njenih radnih tijela,
* normativnu obradu i objavljivanje akata i drugih publikacija,
* stručne, pravne i tehničke poslove za potrebe župana i zamjenika župana,
* pružanje pravne i druge stručne i tehničke pomoći vijećnicima Županijske skupštine i njihovim klubovima,
* poslove u svezi međužupanijske i međunarodne suradnje i protokola,
* stručne poslovi u svezi s izborom i imenovanjima dužnosnika Županije,
* poslove u svezi ustanovljenja i dodjele javnih priznanja,
* organiziranje poslova u svezi s protokolarnim primanjima i prigodnim svečanostima, te poslove koji su u funkciji ostvarivanja suradnje tijela Županije s državnim tijelima, medijima, ustanovama i građanima,
* suradnju s općinama i gradovima na području Županije radi ostvarivanja zajedničkih interesa, te razvoja lokalne samouprave,
* poslove obrane, zaštite i spašavanja, te zaštite od požara i zaštite na radu,
* koordinaciju aktivnosti tijela Županije vezane za programe EU,
* suradnju s tijelima lokalne samouprave, državne uprave, Europske komisije i drugim međunarodnim i nacionalnim tijelima vezano uz pitanja djelovanja EU, te uz pitanja regionalnog razvoja i međunarodne suradnje,
* predlaganje i kandidiranje projekata i obavljanje stručnih poslova vezano za programe Europske unije i Republike Hrvatske iz djelokruga rada odjela,
* poslove u svezi s radnim odnosima službenika i namještenika u županijskim tijelima,
* priprema nacrte općih i drugih akata u svezi s radnim odnosima zaposlenika u upravnim tijelima i ustrojstva upravnih tijela,
* poslove uredskog poslovanja i arhive,
* organiziranje i provođenje postupka javne nabave za potrebe upravnih tijela,
* vođenje evidencije nekretnina i druge imovine u vlasništvu Županije, te izradu prijedloga mjera za gospodarenje tom imovinom,
* informatičke poslove za potrebe upravnih tijela,
* poslove održavanja nekretnina i opreme u vlasništvu Županije,
* rješavanje o žalbi protiv rješenja koje donosi nadležno izborno povjerenstvo po prigovoru zbog nepravilnosti u postupku kandidiranja i izbora članova vijeća mjesnih odbora,
* drugostupanjski upravni postupak po žalbama na upravne akte jedinica lokalne samouprave sukladno općim i posebnim propisima,

te povjerene poslove državne uprave koji se odnose na:

* odobravanje korištenja i pružanja besplatne pravne pomoći,
* osobna stanja građana - promjena osobnog imena, naknadni upisi, ispravci, dopune te poništenje upisa u državnim maticama; ispravke u registru životnog partnerstva i evidenciji o državljanstvu; unos podataka u jedinstvene informacijske sustave državnih matica, evidencije o državljanstvu i registra životnog partnerstva te izdavanje dokumenata iz istih, dostave obavijesti o promjenama nadležnim tijelima koja vode službene evidencije o građanima, verifikacija upisa u državnim maticama, registru životnog partnerstva i evidenciji o državljanstvu; pripremne poslove sklapanja braka u vjerskom obliku, sklapanje braka u građanskom obliku, sklapanje životnog partnerstva; stjecanje hrvatskog državljanstva podrijetlom i rođenjem na području Republike Hrvatske
* registar birača – vođenje dijela registra birača, obavljanje poslova upisa u registar birača, ispravke, dopune i promjene podataka upisanih u registar birača, brisanje osoba iz registra birača, upis bilješki u registar birača, izradu izvatka iz popisa birača, izdavanje potvrda te drugih poslova sukladno zakonu kojim se uređuje registar birača;
* poslove u vezi upisa udruga i upisa promjena u Registar udruga Republike Hrvatske te prestanka postojanja udruga sa svojstvom pravne osobe; vođenje registra udruga u informatičkom obliku; vođenje zbirke isprava udruga; obavljanje nadzora nad radom udruga sukladno zakonu kojim se uređuje osnivanje udruga; upis stranih udruga u Registar stranih udruga u Republici Hrvatskoj, upis promjena u registar stranih udruga, vođenje registra stranih udruga u elektroničkom obliku, vođenje zbirke isprava stranih udruga te izdavanje potvrda iz navedenih službenih evidencija;
* Poslove u svezi upisa zaklada u Registar zaklada Republike Hrvatske, vođenje registra zaklada u informatičkom obliku, vođenje zbirke isprava zaklada, upis promjena u registar zaklada, upis stranih zaklada u Registar stranih zaklada u Republici Hrvatskoj, vođenje registra stranih zaklada u elektroničkom obliku, vođenje zbirke isprava stranih zaklada, upis promjena u registar stranih zaklada, obavljanje nadzora nad djelovanjem zaklada i stranih zaklada sukladno zakonu kojim se uređuje osnivanje zaklada te izdavanje potvrda iz navedenih službenih evidencija.
* donošenje rješenja u prvom stupnju o utvrđivanju razloga za prestanak zadruge u zakonom propisanim slučajevima,
* određivanje brojčanih oznaka stvaralaca i primalaca akata na području županije,
* vođenje evidencije o političkim strankama zastupljenim u predstavničkim tijelima jedinica lokalne i područne (regionalne) samouprave i članovima predstavničkih tijela jedinica lokalne i područne (regionalne) samouprave izabranih s liste grupe birača,
* davanje podataka iz evidencije nadležnim službama,
* druge poslove utvrđene posebnim zakonom, drugim propisom, aktom Županijske skupštine i župana,
* druge stručne i upravne poslove proizašle iz djelokruga rada županijskih tijela kada ti poslovi nisu povjereni drugom upravnom tijelu.

**1.1 - PREDSTAVNIČKO I IZVRŠNO TIJELO**

**Program - Osnovna aktivnost izvršnog i predstavničkog tijela**

Plan 2025: 821.074,00

Izvršenje 1. – 6. 2025.: 503.370,88 (61,31%)

**Povezanost programa sa strateškim dokumentima:** Ovaj program nije povezan sa strateškim dokumentima.

**Aktivnost: Materijalni rashodi i naknade za rad predstavničkog i izvršnog tijela županije**

Plan 2025.: 117.624,00

Izvršeno 1. – 6. 2025.: 38.019,42 (32,32%)

Opis: Osiguravanje financijskih sredstava za naknadu za rad članova Županijske skupštine i skupštinskih radnih tijela, kao i naknade za putne troškove za dolaske na sjednice Županijske skupštine i njenih radnih tijela.

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine.

Pokazatelj uspješnosti: Pravilna i pravovremena isplata naknada za rad članovima Županijske skupštine koje se isplaćuju jednom mjesečno, te isplata naknade za putne troškove vijećnicima koji ne žive u Dubrovniku, koja se isplaćuje ovisno o održavanju sjednica i dolasku vijećnika na sjednicu Županijske skupštine.

Izvještaj o postignutim ciljevima: U promatranom periodu održana je 1 sjednica, nakon čega je predstavničko tijelo raspušteno zbog izbora, te su sredstva utrošena u skladu s očekivanjima.

**Aktivnost: Političke stranke**

Plan 2025.: 90.500,00

Izvršeno 1. – 6. 2025.: 32.784,50 (36,23%)

Opis: Osiguravanje i isplata financijskih sredstava za političko djelovanje stranaka i nezavisnih vijećnika koji sudjeluju u radu Županijske skupštine.

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine.

Pokazatelj uspješnosti: Pravilna i pravovremena isplata financijskih sredstava za političko djelovanje stranaka i nezavisnih vijećnika koji sudjeluju u radu Županijske skupštine. Sredstva se isplaćuju po tromjesečjima.

Izvještaj o postignutim ciljevima: U promatranom periodu je obračunato i isplaćeno sve u skladu s planiranim. Isplate se vrše po proteku tromjesečja.

**Aktivnost: Nagrade i priznanja**

Plan 2025.: 11.680,00

Izvršeno 1. – 6. 2025.: 3.318,07 (28,41%)

Opis: Osiguravanje i isplata financijskih sredstava za troškove dodjele godišnjih nagrada i javnih priznanja koje se dodjeljuju na Dan županije, Blagdan sv. Leopolda Bogdana Mandića Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Pokazatelj uspješnosti: Pravilna i pravovremena isplata za troškove dodjele godišnjih nagrada i javnih priznanja koje se dodjeljuju na Dan županije, Blagdan sv. Leopolda Bogdana Mandića

Izvještaj o postignutim ciljevima: Na svečanoj sjednici, održanoj 12. svibnja 2025. godine, a temeljem odluka Županijske skupštine, dodijeljena je Nagrada za životno djelo (pojedincu u obliku diplome i novčane nagrade u iznosu od 3.318,07€), posmrtno akademiku Luku Paljetku.

**Aktivnost: Službeni glasnik**

Plan 2025.: 25.000,00

Izvršeno 1. – 6. 2025.: 13.536,91 (54,15%)

Opis: Osiguravanje i isplata financijskih sredstava za izdavanje Službenog glasila Dubrovačko – neretvanske županije, u svrhu objave i legalizacije akata koje donose tijela županije i općina Dubrovačko Primorje, Janjina, Trpanj, Kula Norinska i Zažablje, kao i odluka koje donose javni isporučitelji vodne usluge javne vodoopskrbe.

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine.

Pokazatelj uspješnosti: Pravilna i pravovremena isplata za troškove izdavanja Službenog glasila Dubrovačko – neretvanske županije, koja sredstva se isplaćuju po izdavanju i objavi svakog pojedinog broja, a po pristiglim računima.

Izvještaj o postignutim ciljevima: U promatranom razdoblju objavljeno je 5 glasnika DNŽ, te su za iste promptno isplaćena sredstva.

**Aktivnost: Hrvatska zajednica županija**

Plan 2025.: 19.110,00

Izvršeno 1. – 6. 2025.: 12.711,98 (66,52%)

Opis: Osiguravanje i isplata sredstava za članarinu u Hrvatskoj zajednici županija a u svrhu promicanja područne odnosno regionalne samouprave, te poticanja i potpore gospodarskom i društvenom razvitku jedinica područne (regionalne) samouprave u Republici Hrvatskoj. Visina članarine za Hrvatsku zajednicu županija utvrđena je Odlukom o visini članarine, i iznosi 1,5‰ na prihode od poreza na dohodak (bez decentraliziranih funkcija) ostvarenih u protekloj proračunskoj godini.

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine.

Pokazatelj uspješnosti: Pravilna i pravovremena isplata sredstava za članarinu u Hrvatskoj zajednici županija koja se isplaćuju u skladu sa Sporazumom o osnivanju Hrvatske zajednice županija

Izvještaj o postignutim ciljevima: Visina članarine za Hrvatsku zajednicu županija utvrđena je Odlukom o visini članarine, i iznosi 1,5‰ na prihode od poreza na dohodak (bez decentraliziranih funkcija) ostvarenih u protekloj proračunskoj godini. Za Dubrovačko – neretvansku županiju je izračunat iznos od 25.423,95 EUR godišnje, plaćanje u dvije polugodišnje rate.

**Aktivnost: Povjerenstvo - provođenja Zakona o udrugama**

Plan 2025.: 660,00

Izvršeno 1. – 6. 2025.: 0,00

Indeks: 0,00 %

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Opis: U izvještajnom razdoblju nisu utrošena sredstva

Povezanost programa sa strateškim dokumentima:Ovaj program nije povezan sa strateškim dokumentima.

Pokazatelj uspješnosti: nema

**Aktivnost: Potpora Hrvatima izvan Republike Hrvatske**

Plan 2025.: 20.000,00

Izvršeno 1. – 6. 2025.: 0,00

Indeks: 0,00 %

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Opis: Cilj je financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod izvan Republike Hrvatske iz sredstava proračuna županije. Financiraju se kulturni, obrazovni, znanstveni, zdravstveni i ostali programi i projekti od interesa za hrvatski narod u svrhu poboljšanja položaja hrvatskog naroda van Republike Hrvatske na svim razinama.

Izvještaj: Sredstva nisu utrošena.

Pokazatelj uspješnosti: Nema.

**Tekući projekt: Lokalni izbori**

Plan 2025.: 530.000,00

Izvršeno 1. – 6. 2025.: 403,000,00

Indeks: 76,04 %

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Opis: Cilj je financiranje lokalnih izbora temeljem Zakona o lokalnim izborima. Sredstva se prenose na račun Županijskog izbornog povjerenstva i od njih se financiraju naknade za gradska i općinska izborna povjerenstva u onom dijelu u kojem se odnose na izbore za župana i Županijsku skupštinu

Izvještaj: Izvješće o utrošenim sredstvima se nalazi na stranici: <https://www.dnz.hr/wp-content/uploads/2025/07/dopis-izvjesce.pdf> uz napomenu da su podmireni i troškovi predizborne promidžbe za stranke koje sudjeluju u radu Županijske skupštine i troškovi kandidatima za župana u iznosu 43.451,07 EUR

Pokazatelj uspješnosti: Pravovremeno financiranje lokalnih izbora transferom sredstava u više rata na račun Županijskog izbornog povjerenstva.

**Tekući projekt: Strategija razvoja DNŽ**

Plan 2025.: 6.500,00

Izvršeno 1. – 6. 2025.: 00

Indeks: 0%

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Opis: Cilj je izrada strategije razvoje Dubrovačko – neretvanske županije.

Izvještaj: Sredstva nisu utrošena.

Pokazatelj uspješnosti: Nema.

**1.2 – POKROVITELJSTVA, PROTOKOL I MANIFESTACIJE**

**Program - Pokroviteljstva, protokol i manifestacije**

Plan 2025: 214.840,00

Izvršenje 1. – 6. 2025.: 133.575,52

Indeks: 62.17 %

Povezanost programa sa strateškim dokumentima:Ovaj program nije povezan sa strateškim dokumentima.

**Aktivnost: Pokroviteljstva**

Opći cilj: Osiguravanje i isplata financijskih sredstava za djelovanje udruga civilnog društva te aktivnosti obrazovnog i humanitarnog djelovanja

Plan 2025.: 70.000,00

Izvršeno 1. – 6. 2025.: 23.600,00 (33,71 %)

Opis: Po raspisanom javnom pozivu donosi se Odluka o financijskoj potpori na prijedlog Povjerenstva. Po donošenju odluke zaključuje se ugovor o financijskoj potpori

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine.

Pokazatelj uspješnosti: Redovita provedba sufinanciranja udruga civilnog društva po projektima.

Izvještaj o postignutim ciljevima: Za sve ugovorene aktivnosti udruga u smislu priredbi, manifestacija i sl. su sredstva isplaćena na vrijeme i u skladu sa očekivanjima.

**Aktivnost: Protokolarni rashodi**

Plan 2025.: 69.200,00

Izvršeno 1. - 6. 2025.: 62.974,21 (91,00 %)

Opis: Osiguravanje sredstava za protokolarne aktivnosti na lokalnoj, regionalnoj i nacionalnoj razini

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Pokazatelj uspješnosti: Redovito plaćanje dospjelih računa

Izvještaj o postignutim ciljevima: Tijekom promatranog razdoblja održavana su redovna protokolarna događanja i svečanosti. U Županiji su u predmetnom razdoblju održavani i prijemi uspješnih učenika i sportaša nakon održanih natjecanja, stranih veleposlanika i drugih visokih gostiju.

Također, tijekom promatranog razdoblja održano je više radnih i protokolarnih posjeta državnih dužnosnika, ministara te izaslanstava prijateljskih županija.

**Aktivnost: Obilježavanje Dana županije i državnih blagdana**

Plan 2025.: 69.000,00

Izvršeno 1.-6. 2025.: 47.001,31 (68,12 %)

Opis: Sredstva za organizaciju obilježavanja Dana županije i državnih blagdana

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Pokazatelj uspješnosti: Redovito plaćanje dospjelih računa

Izvještaj o postignutim ciljevima: Tijekom promatranog razdoblja prigodnim je programom obilježen Dan županije. Također, redovno je su održavana sve aktivnosti koje se tiču obilježavanja državnih blagdana i obljetnica koji su u promatranom razdoblju.

**Aktivnost: Humanitarna akcija – Podijelimo radost Božića**

Opći cilj: Osiguravanje i isplata financijskih sredstava za humanitarno djelovanje

Plan 2025.: 6.640,00

Izvršeno 1. – 6. 2025.: 0,00 (0 %)

Opis: Humanitarna akcija – Podijelimo radost Božića koje se provodi za vrijeme Božićnih blagdana (Grad Vukovar)

Izvještaj o postignutim ciljevima: Humanitarna akcija će biti provedena u drugom polugodištu.

**1.3 – MEĐUNARODNA SURADNJA, MEĐUREGIONALNA SURADNJA I SURADNJA S LOKALNOM SAMOUPRAVOM**

**Program - Program međunarodne suradnje, međuregionalna suradnja i suradnja s lokalnom samoupravom**

Plan 2025: 60.000,00

Izvršenje 1. – 6. 2025: 29.391,55 (48,99 %)

Povezanost programa sa strateškim dokumentima: Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija.

**Aktivnost: Međunarodna suradnja**

Plan 2025: 55.000,00

Izvršeno 1. – 6. 2025.: 29.391,55 (53,44%)

Opis: Osiguravanje financijskih sredstava za članarine u međunarodnim organizacijama. osiguravanje financijskih sredstava za održavanje aktivnosti vezanih uz podršku međunarodnim manifestacijama kroz sufinanciranje događanja i materijalnih potreba. Podrška županijskim nevladinim organizacijama u međunarodnim aktivnostima, te naknade za troškove službenih putovanja u zemlji i inozemstvu vezano za područje međunarodne suradnje. Troškovi za seminare, savjetovanja i simpozije te ostale usluge za komunikaciju i prijevoz.

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine.

Pokazatelj uspješnosti: Pravilna i pravovremena isplata sredstava potrebnih za aktivnosti međunarodne suradnje u skladu sa Strategijom Dubrovačko-neretvanske županije.

Izvještaj o postignutim ciljevima: Vodeća uloga Dubrovačko-neretvanske županije u udruzi Jadransko-jonska euroregija, predstavljanje županije u Europskom odboru regija kao i na događanjima u Bruxellesu. Suradnja s međunarodnim organizacijama te županijskim nevladinim organizacijama u podršci njihovih međunarodnih aktivnosti

Obrazloženje: Planirana sredstva realizirana su u skladu s potrebama navedenih aktivnosti.

**Aktivnost: Regionalna suradnja i suradnja s lokalnom samoupravom**

Plan 2025: 5.000,00

Izvršeno 1. – 6. 2025.: 0,00 (0 %)

Opis: Osiguravanje financijskih sredstava za predstavljanje Dubrovačko-neretvanske županije u međuregionalnoj suradnji i suradnji s lokalnom samoupravom, sredstva za poklone, reprezentaciju, te troškove službenih putovanja u Republici Hrvatskoj.

Nositelj aktivnosti: Dubrovačko-neretvanska županija, Upravni odjel za poslove Župana i

Županijske skupštine.

Pokazatelj uspješnosti: Pravilna i pravovremena isplata sredstava potrebnih za aktivnosti međuregionalne suradnje i suradnje s lokalnom samoupravom.

Izvještaj o postignutim ciljevima: Suradnja s ostalim hrvatskim županijama.

Obrazloženje: Nisu utrošena sredstva. Aktivnosti se planiraju u drugoj polovini godine.

**1.4 – SREDSTVA ZA VIJEĆA I PREDSTAVNIKA NACIONALNIH MANJINA**

**Program - Nacionalne manjine**

Plan 2025: 44.000,00

Izvršenje 1. – 6. 2025.: 11.000,00 (25,00 %)

Povezanost programa sa strateškim dokumentima:Ovaj program nije povezan sa strateškim dokumentima.

Opis: Osiguravanje sredstava za rad i ostvarivanje programa bošnjačkog i srpskog vijeća nacionalne manjine, te crnogorskog predstavnika nacionalne manjine a u svrhu unaprjeđivanja, očuvanja i zaštite položaja nacionalnih manjina u društvu

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Pokazatelj uspješnosti: Redovita isplata sredstava za rad vijeća i predstavnika nacionalnih manjina po županovim nalozima

Izvještaj o postignutim ciljevima: Sredstva se isplaćuju kvartalno po završetku kvartala, te su sva isplaćena redovito i prema planu, nalogom Župana. Sredstva za drugi kvartal su isplaćena u srpnju, te nisu ušla u ovaj izvještaj.

**1.5 – ORGANIZACIJA SUSTAVA CIVILNE ZAŠTITE**

**Program 1104 – Organizacija sustava civilne zaštite DNŽ-e**

Plan 2025: 420.000,00

Izvršenje 1. - 6. 2025.: 191.609,86 (45,62 %)

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.1. Poboljšanje sustava vatrogastva i Mjere 4.2.2. Jačanje ostalih dijelova sustava zaštite i spašavanja.

Stožer civilne zaštite nastavlja s koordinacijom aktivnosti koje je u suradnji s Ravnateljstvom civilne zaštite nužno provesti prvenstveno u cilju zaštite ljudskih života, imovine te kulturnih i prirodnih dobara te daljnjem održavanju sustava visoko operativnim i funkcionalnim.

Na razini Programa realizacija sredstava teče predviđenom dinamikom, a manje izmjene moguće je očekivati u prijedlogu sljedećih izmjena i dopuna Proračuna Dubrovačko-neretvanske županije.

**Aktivnost A110401 – Djelatnost Vatrogasne zajednice DNŽ**

Plan 2025: 180.000,00

Izvršenje 1. - 6. 2025: 90.000,00 (50,00 %)

Sukladno članku 110. i članku 111. Zakona o vatrogastvu (Narodne novine 125/19, 114/22 i 155/23) osigurana su sredstava za djelatnost Vatrogasne zajednice Dubrovačko-neretvanske županije za 2025. godinu. Sredstva su realizirana sukladno uobičajenoj mjesečnoj dinamici.

Na razini Aktivnosti realizacija sredstava teče predviđenom dinamikom.

**Aktivnost A110402 - Aktivnosti u provedbi posebnih mjera zaštite od požara od interesa za Republiku Hrvatsku**

Plan 2025: 65.000,00

Izvršenje 1. - 6. 2025: 59.000,00 (90,77 %)

Izvještaj: Sukladno članku 59. Zakona o zaštiti od požara (Narodne novine 92/10, 114/22) osigurana sredstava za realizaciju Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini realizirana su predviđenom dinamikom.

**Aktivnost A110403 Godišnji provedbeni plan unapređivanja zaštite od požara Dubrovačko – neretvanske županije**

Plan 2025: 15.000,00

Izvršenje 1. -6. 2025: 0,00 (0 %)

Sredstva će se realizirati nakon što Vatrogasna zajednica Dubrovačko-neretvanske županije uputi zahtjev za dodjelu sredstava planiranih ovom Aktivnosti. Realizacija sredstava očekuje se u drugom dijelu godine.

**Aktivnost A110404 Planovi iz područja civilne zaštite**

Plan 2025: 20.000,00

Izvršenje 1. -6. 2025: 0,00 (0,00 %)

Sredstva su planirana za troškove stručne pomoći vanjske suradnje za izradu operativnih planova iz područja civilne zaštite. U proteklom šestomjesečnom razdoblju potrebe za izradom takvih planova nije bilo, no realizacija sredstava očekuje se u drugom dijelu godine nakon izrade Procjene ugroženosti od požara i tehnoloških eksplozija I plana zaštite od požara Dubrovačko-neretvanske županije te Procjene rizika od velikih nesreća i Plana djelovanja civilne zaštite Dubrovačko-neretvanske županije.

**Aktivnost A110405 Aktivnost Stožera civilne zaštite DNŽ-e**

Plan 2025: 100.000,00

Izvršenje 1.-6. 2025: 14.609,86 (14,61 %)

Stožer civilne zaštite ključni je čimbenik u koordinaciji operativnih snaga koje djeluju na području Dubrovačko-neretvanske županije. Stožer civilne zaštite Dubrovačko-neretvanske županije i radi na kontinuiranom opremanju operativnih snaga s našeg područja te osiguranju boljih uvjeta za njihov rad. Realizacija sredstava za spomenute namjene većim je dijelom planirana u drugoj polovici godine.

**Aktivnost A110906 Djelatnost Hrvatske gorska služba spašavanja - Stanice Dubrovnik i Orebić**

Plan 2025: 40.000,00

Izvršenje 1. - 6. 2025: 28.000,00 (70,00 %)

Sukladno članku 16. Zakona o Hrvatskoj gorskoj službi spašavanja (Narodne novine 79/06, 110/15) sredstva za obavljanje svoje djelatnosti HGSS stječe, uz ostale, i iz proračuna jedinica lokalne i područne (regionalne) samouprave. Shodno navedenoj proračunskoj poziciji osigurano je po 20.000,00 € za djelatnost stanica HGSS-a na području Dubrovačko-neretvanske županije, odnosno stanica u Dubrovniku i Orebiću. Sredstva su realizirana ugovorima predviđenom dinamikom.

**1.6 – MEĐUNARODNI PROJEKTI**

**Program Međunarodni projekti**

Plan 2025.: 1.540.476,00

Izvršenje 1. – 6. 2025.: 344.107,06 (22,34 %)

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.2. Jačanje ostalih dijelova sustava zaštite i spašavanja (Projekt HANDY) i Posebni cilj 3.1. Očuvanje okoliša i energetska tranzicija na što veću dobrobit lokalne zajednice (Projekt MoWaCLIM). Financijski planovi projekta predviđaju značajniju realizaciju sredstava u drugom dijelu godine, nije bilo potrebe za izmjenama plana u Proračunu Dubrovačko-neretvanske županije.

**Kapitalni projekt 110507 INTERREG ITA - HR: HANDY**

Plan 2025: 392.200,00

Izvršenje 1. – 6. 2025.: 309.717,63 (78,98 %)

Radi se o nastavku projekta FIRESPILL iz prethodnog strateškog poziva programa prekogranične suradnje Interreg Hrvatska-Italija. Ukupan proračun projekta je 2.531.880,00 €, a vrijednost projektnih aktivnosti Dubrovačko-neretvanske županije je 493.880,00 €. Realizacija sredstava u nešto većem iznosu u prvom dijelu godine, a sukladno projektnom provedbenom i financijskom planu.

**Tekući projekt - INTERREG HR-BiH-CG: MoWACLIM**

Plan 2025: 250.038,00

Izvršenje 1. – 6. 2025.: 31.563,68 (12,62 %)

Projekt je prijavljen u sklopu programa prekogranične suradnje Interreg Hrvatska-Bosna i Hercegovina-Crna Gora. Ukupan proračun projekta je 1.596.954,00 €, a vrijednost projektnih aktivnosti Dubrovačko-neretvanske županije je 288.822,00 €. Realizacijom projekta cilj je uspostaviti sustav prikupljanja i praćenja podataka o utjecaju zaslanjanja donjeg toka Neretve i njezinih pritoka na poljoprivredne kulture i biološku raznolikost. Provedba aktivnosti započet će u drugom polugodištu te izmjena plana nije potrebna.

**1.7 – ZAJEDNIČKI TROŠKOVI UPRAVNIH TIJELA DNŽ**

**PROGRAM 1106. PROGRAM ZAJEDNIČKI TROŠKOVI UPRAVNIH TIJELA DNŽ**

**Plan 2025.: 1.653.641,00**

**Izvršenje 1-6/2025.: 992.102,88 (60,00 %)**

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija

**Aktivnost A110601: Redovni rashodi upravnih tijela**

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine, Služba za zajedničke poslove

Zakonska osnova: Zakon o proračunu, Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e

Cilj aktivnosti: Aktivnosti Redovni rashodi upravnih tijela ostvaruje se neometano djelovanje upravnih tijela Dubrovačko-neretvanske županije u svrhu rješavanja svih javnih potreba koje su u nadležnosti ove jedinice regionalne samouprave

Izvještaj za 1-6/2025.: Sredstva se koriste na temelju stvarnih potreba za zaposlene i to za stručno usavršavanje zaposlenika, seminare, stručne ispite, potrošnju uredskog materijala za potrebe djelatnika, stručnu literaturu, sredstva za čišćenje i održavanje uredskih prostorija, te na temelju režijskih troškova za potrošnju električne energije, potrošnju lož ulja za potrebe grijanja uredskih prostorija, potrošnju goriva za vozila, održavanje zgrade, troškove telefona, interneta i mobitela, troškove poštanskih usluga, oglašavanje u raznim javnim glasilima i u Narodnim novinama, razne računalne usluge, troškove usluga čuvanje imovine i ljudi, troškove osiguranja ljudi, zgrade i vozila kod odgovarajuće osiguravajuće kuće.

**Osigurana sredstva: 1.422.241,00**

**Izvršenje 1-6/2025.: 908.844,30 (60,00 %)**

**Aktivnost A101605 - Zaštita na radu**

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Zakonska osnova: Zakon o proračunu, Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e, Zakon o zaštiti na radu (Narodne novine 71/14, 118/14, 154/14 , 94/18, 96/18) i Zakon o radu (Narodne novine 93/14, 127/17, 98/19 i 151/22)

Cilj aktivnosti: Sukladno Zakonu o zaštiti na radu (Narodne novine 71/14, 118/14, 154/14 , 94/18, 96/18) i Zakonu o radu (Narodne novine 93/14) sredstva osigurana ovom pozicijom isplaćena su za nadzor radnih uvjeta kao i unapređenje zaštite zdravlja i radnih uvjeta (sigurnosti) službenika i namještenika u upravnim tijelima Dubrovačko-neretvanske županije.

Izvještaj za 1-6/2025.: Redovno su obavljani poslovi nadzora nad provedbom zaštite na radu, a obavljena su ispitivanja hidrantske mreže i električnih instalacija zgrada u kojima su smješteni uredi upravnih tijela Dubrovačko-neretvanske županije.

**Osigurana sredstva: 42.000,00**

**Izvršenje 1-6/2025.: 22.194,99 (52,85 %)**

**Aktivnost A110606: Službenički sud**

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Zakonska osnova: Zakon o proračunu, Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e

Cilj aktivnosti: Djelovanje Službeničkog suda u svrhu rješavanja svih zadataka koje su u nadležnosti ovoga Suda

Izvještaj za 1-6/2025.: nema

**Osigurana sredstva: 1.400,00**

**Izvršenje 1-6/2025.: 00 (0%)**

**Aktivnost A110608: Uvođenje i certificiranje sustava upravljanja informacijskom sigurnosti – ISO/IEC 27001:2022**

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine

Zakonska osnova: Zakon o proračunu, Zakon o lokalnoj i područnoj (regionalnoj) samoupravi, Zakon o javnoj nabavi, Zakon o informacijskoj sigurnosti.

Cilj aktivnosti: Upravljanje sigurnošću resursa kao što su financijske informacije, intelektualno vlasništvo, podaci o zaposlenicima ili informacije povjerene od trećih strana. Certifikat je potvrda zainteresiranim stranama da su rizici za sigurnost informacija pod kontrolom i u prihvatljivim granicama. Identifikacija informacijskih resursa, utvrđivanje njihovih slabosti i ranjivosti, procjena rizika za prijetnje informacijske sigurnosti i poduzimanje dodatnih mjera za rizike koji se ocijene kao neprihvatljivi.

Izvještaj za 1-6/2025.: Prvi dio uvođenja proveden, informacije sakupljene i obrađene i u drugom polugodištu će se utvrditi mjere i postupci, te certificirati sustav.

**Osigurana sredstva: 35.000,00**

**Izvršenje 1-6/2025.: 21.000,00 (60,00%)**

**Kapitalni projekt K110603: Informatička oprema i računalni programi**

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine, Služba za zajedničke poslove

Zakonska osnova: Zakon o proračunu, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e

Cilj aktivnosti: Nabava novih računala i potrebne popratne računalne opreme u svrhu što kvalitetnijeg funkcioniranja upravnih tijela DNŽ-e, uz zamjenu dotrajalih i amortiziranih računala i opreme.

Povezanost projekta sa strateškim dokumentima: Ovaj projekt doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija

Izvještaj za 1-6/2025.: Nabava računalne opreme za upravna tijela DNŽ-e prema potrebama –– u prvom polugodištu nije bilo potrebe za zanavljanjem računalne opreme.

**Osigurana sredstva: 15.000,00 Eura**

**Izvršenje 1-6/2025.: 0,00 (0,00%)**

**Kapitalni projekt K110604: Uređenje poslovnih prostora i nabava opreme za upravna tijela**

Nositelj aktivnosti: Dubrovačko-neretvanska županija, Upravni odjel za poslove Župana i Županijske skupštine, Služba za zajedničke poslove

Zakonska osnova: Zakon o proračunu, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e

Cilj aktivnosti: usluge tekućeg i investicijskog održavanja (unutarnje uređenje poslovnih prostora DNŽ-e (pituravanje), zamjena dotrajalih zatvora (prozora i persijana) na zgradama DNŽ, vanjsko i unutarnje uređenje prostora Stare bolnice. Nabava uredske opreme i namještaja, komunikacijske opreme, opreme za održavanje i ventilaciju, službenih automobila i sl.

Povezanost projekta sa strateškim dokumentima: Ovaj projekt doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija

Izvještaj za 1-6/2025.: U prvom polugodištu 2025. nabava uredske opreme i namještaja (zgrada ex.vojarna, Ispostava Korčula, Metković i Ploče). Izvršeni su interventni radovi po prostorima DNŽ-e diljem DNŽ-e. (većinom se odnosi na bivše urede UDU-a).

**Osigurana sredstva: 129.887,00**

**Izvršenje 1-6/2023.: 31.951,09 (24,60 %)**

**Tekući projekt K110604: Certificiranje sustava upravljanja kvalitetom – HRN ISO**

Nositelj aktivnosti: Dubrovačko-neretvanska županija, Upravni odjel za poslove župana, županijske skupštine i opću upravu, Služba za zajedničke poslove

Zakonska osnova: Zakon o proračunu, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e

Cilj aktivnosti: Održavanje sustava upravljanje kvalitetom – HRN ISO 9001:2015

Izvještaj za 1-6/2025.: Dubrovačko-neretvanska županija je krajem 2019. godine uvela u svoja upravna tijela novi sustav upravljanje kvalitetom – HRN ISO 9001:2015. U prvom polugodištu 2025. godine obavljeno je obvezno re-certificiranje sustava i nadzorni audit.

**Osigurana sredstva: 8.113,00**

**Izvršenje1-6/2025.: 8.112,50 (99,99 %)**