Na temelju članka 80. Zakona o proračunu ("Narodne novine", broj 144/21) i članka 23. Pravilnika o polugodišnjem i godišnjem izvještaju o izvršenju proračuna i financijskog plana polugodišnji izvještaj o izvršenju proračuna sadrži i Izvještaj o danim jamstvima/suglasnostima i plaćanjima po protestiranim jamstvima.

**IZVJEŠTAJ O DANIM JAMSTVIMA/SUGLASNOSTIMA I PLAĆANJIMA PO PROTESTIRANIM JAMSTVIMA ŽUPANIJE I PRORAČUNSKIH KORISNIKA**

**1. DANA JAMSTVA I PLAĆANJA PO PROTESTIRANIM JAMSTVIMA**

Dubrovačko-neretvanska županija u 2025. godini nije imala danih jamstava kao ni plaćanja po protestiranim jamstvima.

Od proračunskih korisnika Dubrovačko neretvanske županije jedino je Dom za starije osobe imao plaćanja po protestiranim jamstvima u iznosu od 2.789,52 €, a odnosi se na povrat potpore od HZZ koja su uplaćena u 2024. godini za zapošljavanje radnika koji se dugo nalazio na burzi rada i koji je trebao raditi 9 mjeseci, ali je radio 6 mjeseci, pa je razlika vraćena HZZ-u.

**2. SUGLASNOST ZA ZADUŽIVANJE**

1.1 Skupština Dubrovačko-neretvanske županije na sjednici od 20. rujna 2016. godine donijela

je Odluku o davanju suglasnosti Županijskoj lučkoj upravi Dubrovnik za kreditno zaduženje

u iznosu od 1.327.228,08 € kod Hrvatske banke za obnovu i razvoj za osiguranje dijela

sredstava za izgradnju luke otvorene za javni promet – komunalna lučica „Batala“ u

Dubrovniku (kupnja i ugradnja pontona za privezivanje brodica lokalnog stanovništva).

Županijska lučka uprava Dubrovnik je zaključila Ugovor o kreditu broj KO-28/16 s Hrvatskom

bankom za obnovu i razvitak, Zagreb dana 26.10.2016. godine i dodatak I ugovoru dana

04.10.2017 godine, na iznos 1.327.228,08 € i redovne kamate u iznosu 210.443,48 € i rok

otplate 12 godina. Sa 30.06.2025. godine otplaćeno je 845.672,68 € glavnice i 171.534,96 €

kamata. Za otplatu je ostalo 481.555,40 € glavnice i 38.908,52 € kamata.

1.2. Skupština Dubrovačko-neretvanske županije na sjednici od 13. ožujka 2023. godine donijela

je Odluku o davanju suglasnosti Županijskoj lučkoj upravi Vela Luka za kreditno zaduženje

u iznosu od 930.000,00 € kod Hrvatske poštanske banke za EU projekt Izgradnja pomorsko -

putničkog terminala – Vela Luka. Županijska lučka uprava Vela Luka je zaključila Ugovor o

kreditu broj 23/2023-DPVPJS s Hrvatskom poštanskom bankom, Zagreb dana 04.04.2023.

godine na iznos od 930.000,00 € s fiksnom kamatnom stopom od 3.30% za prve dvije godine

otplate, a za preostalo razdoblje otplate (3 godine) primjenjuje se kamatna stopa 6 mjesečni

EURIBOR uvećan za 0,90 postotnih poena godišnje, promjenjiv. Sa 30.06.2025. otplaćeno je

248.000,00 € glavnice i 59.853,84 € kamata. Za otplatu je ostalo 682.000,00 € glavnice.

1.3. Skupština Dubrovačko-neretvanske županije na sjednici od 11. ožujka 2024. godine

donijela je Odluku o davanju suglasnosti Županijskoj Lučkoj upravi Korčula za kreditno

zaduživanje u iznosu od 1.000.000,00 € kod OTP banke za EU projekt Izgradnja Nove Luke

Korčula – Luka Polačište. Županijska lučka uprava Korčula je zaključila Ugovor o kreditu

broj 2075/24 s OTP banka d.d. dana 14.06.2024. godine na iznos od 1.000.000,00 € s

fiksnom kamatnom stopom 4% godišnje. Rok otplate kredita je 30.05.2026. godine. Sa

30.06.2025. godine otplaćene su kamate u iznosu od 2.775,12 €, dok otplate glavnice nije

bilo.

1.4. Skupština Dubrovačko-neretvanske županije na sjednici od 26. lipnja 2024. godine

donijela je Odluku o davanju suglasnosti na Odluku Upravnog vijeća Zdravstvene ustanove

ljekarna „Dubrovnik“ o davanju suglasnosti za kreditno zaduženje u svrhu kupoprodaje

stanova za smještaj radnika u iznosu od 290.000,00 € kod OTP banke s fiksnom kamatnom

stopom od 3,87% godišnje. Sredstva za otplatu kredita osigurat će se iz vlastitih sredstava

Zdravstvena ustanova ljekarna „Dubrovnik“. Rok otplate kredita je 31.08.2034. godine. Sa

30.06.2025. godine otplaćeno je 24.166,70 € glavnice i 8.957,45 € kamata. Za otplatu je

ostalo 265.833,30 € glavnice i 47.603,13 € kamata.

1.5. Skupština Dubrovačko-neretvanske županije na sjednici od 24. rujna 2024. godine

donijela je Odluku o davanju suglasnosti na Odluku o izmjenama i dopunama

Odluke Upravnog vijeća Doma zdravlja „DR. Ante Franulović“ Vela Luka za kreditno

zaduživanje u iznosu od 126.707,92 € kod Hrvatske poštanske banke za nabavu

videoendoskopskog stupa. Otplata glavnice i kamata najvećim dijelom će se plaćati iz

decentraliziranih funkcija, a preostali dio iz vlastitih sredstava u 5 godišnjih rata počevši

od 2024. godine. Rok otplate kredita je 30.06.2028. godine. Sa 30.06.2025. godine

otplaćeno je 45.995,00 € glavnice i 5.289,65 € kamata. Za otplatu je ostalo 68.992,50 €

glavnice i 5.458,20 € kamata.

1.6. Skupština Dubrovačko-neretvanske županije na sjednici od 24. rujna 2024. godine

donijela je Odluku o davanju suglasnosti Lučkoj upravi Dubrovačko neretvanske županije

za kreditno zaduženje za izvođenje radova na sanaciji dijela obale i izgradnji gata u luci

Cavtat u HPB banci na iznos od 1.000.000,00 €. Kamata se obračunava po 6M EURIBOR kao

promjenjivi dio referentne kamatne stope uvećan za fiksni dio u visini od 0,90 postotnih

poena, godišnja, promjenjiva, a u skladu s Metodologijom utvrđivanja promjenjivih

kamatnih stopa na dane kredite i primljene depozite od poslovnih subjekata, javno

dostupnoj na stranici Banke. Rok otplate kredita je 9 godina. Sa 30.06.2025. godine

otplaćene su samo kamate u iznosu od 15.683,95 €.